**Alenka Bratušeková** (\* 31. marec 1970, Celje, Juhoslávia) je slovinská politička, bývalá premierka, od septembra 2018 ministerka infraštruktúry a podpredsedníčka Šarecovej vlády.

V rokoch 2013-2014 zastávala post predsedu vlády Slovinska ako prvá žena v tomto úrade. Vystriedala tak Janeza Janšu, ktorý bol donútený odstúpiť kvôli korupčným škandálom. Demisiu na post premiérky svojho štvorkoaličného kabinetu podala 5. mája 2014 po tom, čo v apríli prehrala vnútrostranícky súboj o kreslo predsedu strany s ľubľanským starostom Zoranom Jankovićom. Od januára 2013 do apríla 2014 viedla politický subjekt Pozitívna Slovenija (Pozitívne Slovinsko). Následne z neho vystúpila a založila vlastnú Alianciu Alenky Bratušekovej.

Od roku 2011 je poslankyňou slovinského Národného zhromaždenia, v dôsledku kĺzavého mandátu však túto funkciu počas účinkovania vo vláde nevykonávala.

V Junckerovej európskej komisii pre obdobie 2014-2019 bola ako slovinská kandidátka nominovaná na portfólio pre energetickú úniu a mala nahradiť komisára pre energetiku Oettingera. Mala sa tiež stať podpredsedníčkou komisie. Jej vystúpenie pred europoslancami ale bolo nepresvedčivé a Bratušekú veľkou väčšinou odmietli členovia príslušných výborov Európskeho parlamentu. Získala len 13 hlasov členov výborov pre životné prostredie a pre priemysel, výskum a energetiku, zatiaľ čo proti nej bolo 112 členov.

V predčasných júnových voľbách 2018 do dolnej komory, Štátneho zhromaždenia, kandidovala ako vodkyňa Aliancie Alenky Bratušekovej. Subjekt skončil na siedmom mieste so ziskom 5,11% a piatich poslaneckých mandátov. Pre neschopnosť víťaza, protiimigračnej Slovinskej demokratickej strany expremiéra Janeza Janšu, zložiť kabinet, schválil parlament 17. augusta 2018 Šarecovu premiérsku nomináciu od prezidenta republiky. Väčšinu 55 poslancov z 90 členného zákonodarného zboru mu zaistili vládny koaliční partneri a strana Ľavica v úlohe podporovateľov kabinetu.

Päťčlennú koaličnú vládu menšinového charakteru vytvorili kandidátka Marjana Šareca a sociálnej demokracie (SD), Strana moderného stredu (expremiéra Mira Cerara), Aliancia Alenky Bratušekovej a Demokratická strana dôchodcov Slovinska (DESUS). V zhromaždení na začiatku volebného obdobia disponovali 43 mandátmi. Nový stredovo orientovaný kabinet bol menovaný 13. septembra 2018 ako v poradí trinásty. Stal sa tak vôbec prvou menšinovou vládou, so šestnástimi členmi, vrátane dvoch ministrov bez kresla. Bratušeková získala posty podpredsedníčky vlády a ministerky infraštruktúry.

Galéria
-------

* Prijatie u pápeža FrantiškaPrijatie u pápeža Františka
* Oficiálna návšteva Nemecka v roku 2013Oficiálna návšteva Nemecka v roku 2013
* V úrade premiérky, 2014V úrade premiérky, 2014

Referencie
----------

1. ↑   *Slovinská vláda padla. Zemi se z hospodářských potíží pokusí vyvést ekonomka Bratušeková* [online]. iHNed.cz, 2013-2-28, [cit. 2019-01-27]. Dostupné online. (česky)
2. 1 2   *Slovinská premiérka Bratušeková podala demisi* [online]. České noviny, 2014-05-05, [cit. 2019-01-27]. Dostupné online. (česky)
3. ↑   *Komisařka pro spravedlnost? Jourová je především překvapená* [online]. ČT24, 2014-10-09, [cit. 2019-01-27]. Dostupné online. (česky)
4. ↑  AFP. *Slovenia's EU commissioner Alenka Bratusek rejected: MPs* [online]. Yahoo, 2014-10-08, [cit. 2019-01-27]. Dostupné online. (anglicky)
5. ↑   *Výbory europarlamentu nepodpořily Bratušekovou do komise* [online]. České noviny, 2014-10-08, [cit. 2019-01-27]. Dostupné online. (česky)
6. ↑  STA. *Šarec: Očitno nekdo želi, da se mučim naprej* [online]. delo.si, 17-08-2018, [cit. 2019-01-27]. Dostupné online. (slovinsky)
7. ↑  ČTK. *Slovinsko má po předčasných volbách nového premiéra, Marjan Šarec sestavil menšinovou koalici* [online]. iRozhlas, 2018-08-13, [cit. 2019-01-27]. Dostupné online. (česky)
8. ↑   *Slovenia gets 13th government as Marjan Šarec minority cabinet endorsed in parliament* [online]. vlada.si, 2018-09-14, [cit. 2019-01-27]. Dostupné online. Archivované 2018-12-09 z originálu. (anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Alenka Bratušeková**

Zdroj
-----

*Tento článok je čiastočný alebo úplný preklad článku Alenka Bratušeková na českej Wikipédii.*

| * z
* d
* u
Predsedovia vlády Slovinska |
| --- |
| 
* Alojz Peterle (1990 – 1992)
* Janez Drnovšek (1992 – 2000)
* Andrej Bajuk (2000)
* Janez Drnovšek (2000 – 2002)
* Anton Rop (2002 – 2004)
* Janez Janša (2004 – 2008)
* Borut Pahor (2008 – 2012)
* Janez Janša (2012 – 2013)
* Alenka Bratušeková (2013 – 2014)
* Miro Cerar (2014 – 2018)
* Marjan Šarec (2018 – 2020)
* Janez Janša (2020 – 2022)
* Robert Golob (2022 – súčasnosť)

 | Vlajka Slovinska |

Autoritné údaje: * GND: 1156591139
* LCCN: n2018064147
* NK ČR: js20181016894
* VIAF: 52151776728418010044
* WorldCat: lccn-n2018064147